b"\n_START_ARTICLE_\nCasa de Convalesc\xc3\xa8ncia (Vic)\n_START_SECTION_\nDescripci\xc3\xb3\n_START_PARAGRAPH_\nEdifici civil. Edifici assistencial de planta trapezo\xc3\xafdal amb un claustre al centre. Dues fa\xc3\xa7anes s\xc3\xb3n exemptes i les altres s'adossen a l'hospital i esgl\xc3\xa9sia dels Dolors. Consta de planta baixa i dos pisos amb obertures sim\xc3\xa8triques i rectangulars i un portal a cada fa\xc3\xa7ana. Cal remarcar el claustre de planta quadrada amb cinc arcades a cada costat, recolzades sobre columnes amb basament cil\xc3\xadndric, fust bombat i arcs de mig punt. Als angles hi ha pilars de la mateixa factura. Al primer pis s'hi obren grans balconades sim\xc3\xa8triques i grans i al segon s\xc3\xb3n m\xc3\xa9s petites. El claustre t\xc3\xa9 tres trams coberts amb empostissat i amb una volta quadripartida amb culs de ll\xc3\xa0ntia que descansen sobre el mur. El s\xc3\xb2l \xc3\xa9s format per cairons. L'estat de conservaci\xc3\xb3 \xc3\xa9s bo.\n_START_SECTION_\nHist\xc3\xb2ria\n_START_PARAGRAPH_\nCasa de convalesc\xc3\xa8ncia de l'hospital constru\xc3\xafda al segle XVIII, fora la muralla de la ciutat al costat del renovellat hospital i de la nova esgl\xc3\xa9sia dels Dolors constru\xc3\xafda pocs anys abans. Dins l'eixample barroc._NEWLINE_Cal remarcar el claustre d'inspiraci\xc3\xb3 neocl\xc3\xa0ssica constru\xc3\xaft el 1772 pels germans Morat\xc3\xb3._NEWLINE_Actualment est\xc3\xa0 destinat a convent i morgue de l'hospital."